Legal Document

Category: 251

Text:
126. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. 200886/11966 της 19 Δεκ. 1979/8 Φεβρ. 1980 (ΦΕΚ Β΄ 119) Περί καθορισμού παραβόλου για τον έλεγχο νέων γεωργικών φαρμάκων λόγω εκπρόθεσμης υποβολής αιτήσεως, τα οποία είχαν κυκλοφορήσει στη Χώρα μας πριν από τις 7.4.78. 1.Ορίζουμε στο ύψος των 8.000 δραχμών το παράβολο που προβλέπεται από το εδάφ. ζ της παρ. 1 του άρθρ. 27 του Νόμ. 721/77, για τον έλεγχο των γεωργικών φαρμάκων, για τα οποία η αίτηση για τη χορήγηση της εγκρίσεως κυκλοφορίας τους υποβλήθηκε μετά τις 7.4.79 και τα οποία είχαν κυκλοφορήσει στη Χώρα μας πριν από τις 7.4.79. 2.Το παράβολο που έχει κατατεθεί για τη χορήγηση εγκρίσεως κυκλοφορίας των ανωτέρω παρασιτοκτόνων σύμφωνα με το άρθρ. 27 παρ. 1 εδάφ. α του ανωτέρω συμψηφίζεται στο ανωτέρω ποσό. Η απόφαση αυτή να δημοσιευθεί στην Εφημερίδα της Κυβερνήσεως. ΄Αμυνα κατά των ασθενειών των Φυτών 16.Ε.β.125-126